Document ID: 32006R1756

32006R1756
L 332/18
JURNALUL OFÍCIAL AL UNIUNII EUROPENE
REGULAMENTUL (CE) NR. 1756/2006 AL CONSILIULUI
din 28 noiembrie 2006
de modificare a Regulamentului (CE) nr. 2667/2000 privind Agenția Europeană pentru Reconstrucție
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 181a alineatul (2) prima teză,
având în vedere propunerea Comisiei,
având în vedere avizul Parlamentului European (1),
întrucât:
(1)
Asistența comunitară prevăzută de Regulamentul (CE) nr. 2666/2000 al Consiliului privind ajutorul acordat Albaniei, Bosniei și Herțegovinei, Croației, Republicii Federale Iugoslavia și Fostei Republici Iugoslave a Macedoniei și de abrogare a Regulamentului (CE) nr. 1628/96, precum și de modificare a Regulamentelor (CEE) nr. 3906/89 și (CEE) nr. 1360/90 și a Deciziilor 97/256/CE și 1999/311/CE (2) („programul CARDS”) este pusă în aplicare în Serbia și Muntenegru, incluzând Kosovo în conformitate cu statutul definit în Rezoluția 1244 a Consiliului de Securitate al Organizației Națiunilor Unite din 10 iunie 1999, și în Fosta Republică Iugoslavă a Macedoniei de către Agenția Europeană pentru Reconstrucție instituită de către Regulamentul (CE) nr. 2667/2000 al Consiliului (3).
(2)
Regulamentul (CE) nr. 2667/2000 se aplică până la 31 decembrie 2006.
(3)
În conformitate cu Regulamentul (CE) nr. 2667/2000, Comisia trebuie să prezinte un raport Consiliului asupra viitorului mandatului Agenției Europene pentru Reconstrucție.
(4)
Comisia a transmis acest raport Consiliului, precum și Parlamentului European spre informare la 23 decembrie 2005.
(5)
Comisia propunea în raport încetarea activităților Agenției Europene pentru Reconstrucție prelungind însă, cu toate acestea, mandatul și statutul său actual cu o durată de doi ani, până la 31 decembrie 2008, astfel încât să îi permită să renunțe la angajamentele din programul CARDS.
(6)
Regulamentul (CE) nr. 2667/2000 ar trebui astfel modificat în consecință,
ADOPTĂ PREZENTUL REGULAMENT:
Articolul 1
La articolul 16 din Regulamentul (CE) nr. 2667/2000, data de „31 decembrie 2006” se înlocuiește cu data de „31 decembrie 2008”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 noiembrie 2006.

Labels: 18
15